projecte-aina/catalan_government_crawling huggingface dataset:
Catalunya supera per primera vegada els 10.000 M€ en les seves exportacions agroalimentàries
L'augment de les vendes del sector porcí, sobretot a la Xina, i dels productes de qualitat (Fine Food) als Països Baixos, Polònia, Bèlgica, Itàlia i França han fet augmentar les exportacions agroalimentàries a nivells de rècord amb un creixement en només un any del 8,48% en valor i 1,43% en volum.
En total, sumen 10.677,42 M€ i 6.458.195,05 tones, segons les dades provisionals que acaba de fer públiques Datacomex.
D'aquesta manera, el sector agroalimentari es consolida com el tercer sector econòmic exportador de Catalunya, per darrere de les semi factures i el de béns d'equipament i superant per primera vegada el sector de l'automòbil, amb qui ha anat retallant distàncies en els últims anys.
El nombre d'empreses exportadores també creix, i se situa en 2.760 empreses exportadores regulars (aquelles que acumulen, com a mínim, 4 anys consecutius de vendes a l'exterior).
Les exportacions catalanes han registrat, per tant, un molt bon any, tot i el context mundial de creixent incertesa i alentiment del comerç.
Cal recordar que l'any 2019 ha destacat per l'augment del proteccionisme, liderat pel govern dels Estats Units de Trump, així com la sortida del Regne Unit de la Unió Europea.
L'increment de 2019 en comparació al de 2018 ha estat de 8,48%, el més alt des de 2015
En establiments de restauració, el client s'endurà el menjar que no s'acabi
El Ple del Parlament de Catalunya ha aprovat la Llei de prevenció de les pèrdues i el malbaratament alimentaris a Catalunya.
La llei ens ha d'ajudar a assolir els Objectius de Desenvolupament Sostenible de fam zero i es proposa reduir en un 50% el malbaratament alimentari l'any 2030.
Es tracta d'una normativa pionera a Europa perquè a diferència de la llei francesa o italiana, prioritza la prevenció en origen davant la redistribució dels excedents, i ho fa al llarg de tota la cadena alimentària.
La llei imposa una sèrie d'obligacions a tots els agents de la cadena alimentària, amb el corresponent règim sancionador.
Entre d'altres, les empreses de la cadena alimentària, les entitats d'iniciativa social i altres organitzacions sense ànim de lucre que es dediquin a la distribució d'aliments estaran obligades a:
El client s'endurà el menjar que no s'acabi
El text també estableix deures específics a les empreses del sector de la restauració i l'hostaleria, entre els quals destaquen:
Malbaratament a les administracions públiques
La nova normativa imposa a l'Administració pública i a la resta d'entitats del sector públic l'obligació de:
El Govern, amb la col·laboració del Consell Català de l'Alimentació, haurà d'elaborar també un Pla estratègic.
Un altre aspecte important a destacar és la Regulació de l'espigolament, com una activitat complementària i sense ànim de lucre que té com a objectiu prevenir les pèrdues alimentàries a la producció primària.
A Catalunya, segons dades del 2010, el malbaratament alimentari a les llars, comerços al detall i la restauració va ser 262.471 tones anuals.
Això vol dir que cada català malbarata 35 quilos l'any, equivalent a un 7% dels aliments adquirits.
Es proposa reduir en un 50% el malbaratament alimentari l'any 2030
10 principis bàsics per implementar aquesta plans.
Hi han participat 37.810 persones i s'han obtingut consells i recomanacions per reduir el cost emocional que té el confinament
L'Agència de Salut Pública del Departament de Salut, juntament amb l'IDIAP Jordi Gol i ESADE, han presentat el resultat de l'enquesta ' Salut en temps de confinament' que volia donar a conèixer i avaluar l'impacte que el confinament, provocat per la pandèmia de la COVID-19, pot tenir sobre la salut, el benestar emocional i els estils de vida de la ciutadania.
De l'explotació de la resposta de 37.810 persones que van fer el 'Qüestionari de salut en temps de confinament pel coronavirus', en destaquem consells i recomanacions per reduir el cost emocional que té el confinament a la salut mental de les persones:
La rutina, dedicar-se temps i estar acompanyats, remeis contra la depressió i l'ansietat
El Decret simplifica, actualitza i integra en un sol reglament tota la normativa turística vigent fins ara
El Govern ha aprovat el nou Decret de reglament de turisme de Catalunya que regula nous productes turístics, defineix les modalitats, actualitza els requisits de classificació i les característiques dels allotjaments turístics.
El nou Decret simplifica, actualitza i integra en un sol cos normatiu les diferents normatives.
D'aquesta manera s'aporta claredat, coherència i una major seguretat jurídica.
També estableix que els establiments turístics no requereixen de cap habilitació de l'Administració de la Generalitat de Catalunya.
Regula nous productes turístics com els allotjaments singulars i les llars compartides
Es considera infracció greu o molt greu l'incompliment d'horaris i aforaments
L'incompliment de l'ús de la mascareta o el seu ús inadequat es considera una infracció lleu
El Govern ha aprovat el projecte de Decret llei pel qual s'estableix el règim sancionador específic per als casos d'incompliment de les mesures de prevenció i contenció sanitàries per la COVID-19.
Seran els ajuntaments de Catalunya i l'Administració de la Generalitat de Catalunya, en l'àmbit de les seves competències, els qui exerciran les funcions de vigilància, inspecció i control del que preveu aquest Decret llei.
El Govern aprova les sancions per l'incompliment de les mesures de prevenció i contenció sanitàries
Destaquen les xifres sobre l'impacte a les residències de gent gran, els ingressos a les UCI o el risc de rebrot
El Portal de dades obertes de la Generalitat de Catalunya inclou dades en format obert per facilitar el seguiment epidemiològic de la pandèmia de la COVID-19 mitjançant els indicadors clau, com ara el risc de rebrot, definits al Pla de control de la transmissió de la COVID-19.
La ciutadania pot trobar en format de dades obertes les xifres d'afectació a les residències de gent gran, les hospitalitzacions i els ingressos a les UCI o la mitjana d'edat de les persones afectades.
El catàleg també inclou indicadors com el risc de rebrot o la velocitat de la propagació del virus.
Tot plegat es pot consultar als següents enllaços:
Amb aquesta informació ja disponible al Portal de dades obertes, els ciutadans i ciutadanes podran consultar les dades, descarregar-se-les i creuar-les.
El Govern de Catalunya reforça el paper que ha tingut la transparència en la gestió de la COVID-19 a Catalunya des de l'inici de la crisi sanitària.
Es farà amb la venda en línia dels bitllets amb data i circulació de pujada i de baixada concretes
Vall de Núria i el Cremallera i Funiculars de Montserrat han culminat aquest estiu el procés de control d'aforament als trens cremallera amb la implementació d'un sistema en línia de reserva anticipada dels bitllets.
Amb la venda anticipada en línia el client adquireix el bitllet amb data i circulació de pujada i de baixada concretes i s'assegura, així, la disponibilitat de places per al dia de visita.
L'objectiu és el de comercialitzar el gruix de l'oferta de places disponibles a través d'aquest canal i oferir a les persones usuàries una opció de compra més còmoda i dinàmica.
Tant a Vall de Núria com a Montserrat, la venda anticipada en línia conté un bitllet electrònic que permet l'embarcament exprés amb accés directe al tren sense haver de passar per la taquilla.
La venda anticipada en línia conté també un bitllet electrònic amb accés directe al tren, sense haver de passar per la taquilla
Preveu mesures preventives per evitar contagis de COVID-19 i defineix els circuits i dispositius que es posaran en marxa durant la campanya
El Govern de la Generalitat, juntament amb els empresaris i cooperatives de la poma, els consells comarcals de l'Alt i el Baix Empordà i els equips d'atenció primària de Torroella de Montgrí, l'Escala i Roses/Castelló d'Empúries han elaborat un Pla d'acció territorial per l'atenció sanitària dels temporers de la Poma.
S'habiliten tres dispositius per poder atendre els temporers en cas de necessitat:
Aquest tres dispositius estaran gestionat per la Creu Roja.
Per als pacients que requereixin una mínima intervenció:
La campanya de collita comença el 10 d'agost i s'allarga fins el 15 de novembre.
La campanya de collita comença el 10 d'agost i s'allarga fins el 15 de novembre
El carril bus VAO s'ha afegit a partir de la transformació d'un dels tres carrils existents
Ha entrat en funcionament el nou carril bus VAO a la C-31 al seu pas per Badalona com una de les mesures del Govern per a reforçar el transport públic.
El carril arriba fins a Barcelona i fa 4 kilòmetres.
El carril bus VAO s'ha afegit a partir de la transformació d'un dels tres carrils existents mitjançant una actuació sobre la senyalització, amb un cost molt petit i que s'ha pogut implantar de manera immediata.
El carril bus-VAO (vehicles d'alta ocupació) vol promoure el transport públic i la mobilitat sostenible.
Hi poden circular autobusos i vehicles turismes o mixtos adaptables amb 2 o més ocupants.
Afecta tot el territori de Catalunya durant 15 dies a partir de l'11 d'agost
Donada la situació de risc de contagi a Catalunya, el Govern ha decidit prorrogar quinze dies més el consum compartit de begudes alcohòliques a la via pública i la resta d'espais oberts al públic.
La prohibició no afecta el consum en locals o espais autoritzats per la llicència corresponent.
La prohibició, que afecta tot Catalunya, entra en vigor l'11 d'agost i es perllongarà quinze dies.
L'incompliment de la mesura recollida en aquesta Resolució és objecte de règim sancionador i les multes per incomplir la mesura poden costar entre 3.001 a 15.000 euros.
Permetran baixar les ràtios, millorar la qualitat educativa i treballar amb els alumnes més vulnerables
El Departament d'Educació ha anunciat aquestes noves contractacions per respondre a les necessitats derivades de la COVID-19 i a millorar el sistema educatiu de Catalunya.
La contractació d'aquest personal serà de setembre de 2020 a agost de 2021 i, a finals de juliol, es publicarà el procediment d'obertura de la borsa, que s'activarà a finals d'agost.
De la totalitat de contractacions, 4.739 seran de tutors i especialistes, concretament:
Educació secundària i batxillerat
213 mestres d'FP (que suposa un increment de 90 grups d'FP).
També hi haurà 729 contractacions per a l'atenció a l'educació inclusiva i 1.960 per al desenvolupament del Pla de xoc contra les desigualtats.
La col·laboració se centra en la reutilització dels continguts de gencat i la difusió de les dades obertes que publica la Generalitat
La Generalitat de Catalunya ha renovat per a l'any 2019 el conveni de col·laboració amb Amical Wikimedia, l'organització que promou l'enciclopèdia en línia Viquipèdia.
La col·laboració entre Amical Wikimedia i la Generalitat facilitarà l'accés a les dades públiques que són d'interès per a la ciutadania en general i, específicament, als professionals de la recerca i als estudiants.
Tot i que les dades obertes es poden consultar al portal de transparència, amb aquesta col·laboració, Amical Wikimedia en farà una difusió més àmplia, a més de poder reutilitzar els continguts de gencat.
Amical Wikimedia és una organització independent sense ànim de lucre que promou l'enciclopèdia en línia Viquipèdia, així com el coneixement lliure en català i la cultura catalana dins i fora de la xarxa.
El primer conveni de col·laboració es va signar l'any 2014.
31 dies per recordar els riscos de la societat digital
La Unió Europea promou el Mes Europeu de la Ciberseguretat per generar consciència i promoure un ús més segur d'internet.
Aquest any, les recomanacions se centren en dos àmbits: la higiene cibernètica i les tecnologies emergents.
L'aparició de noves tecnologies i nous dispositius creen nous reptes de ciberrisc.
Tots estem obligats a ser ciberresponsables i a col·laborar per aconseguir una societat digital segura.
Consells bàsics per navegar amb seguretat
La higiene cibernètica i les tecnologies emergents són els dos temes de la campanya d'enguany
Consulta els hàbits cibersaludables
El Centre d'Estudis d'Opinió (CEO) ha fet públics els resultats de l'Enquesta postelectoral de les eleccions generals.
L'enquesta inclou un bloc de preguntes preelectorals referents a la celebració de les eleccions al Parlament Europeu el proper 26 de maig de 2019 i la corresponent estimació de vot.
El treball de camp s'ha dut a terme entre el 30 d'abril i el 6 de maig mitjançant enquestes telefòniques (mètode CATI) a una mostra de 1.000 individus.
El marge d'error per al conjunt de la mostra és de +3,10%.
S'establissen entà facilitar era fluïditat dera circulacion e entà milhorar era seguretat ena carretèra
Eth 27 de hereuèr entren en vigor es restriccions ara circulacion pendent er an 2020 entà facilitar era fluïditat dera circulacion e entà milhorar era seguretat ena carretèra.
Restriccions en cauçada Bus-VAO (veïculs de nauta ocupacion) de determinades vies
La primera sessió per elaborar l'Agenda urbana de Catalunya és el 6 de juny
S'ha obert el procés participatiu per a l'elaboració de l'Agenda urbana Catalunya amb l'habilitació de les inscripcions a les diverses sessions de treball, que tindran lloc a partir del 6 de juny.
L'Agenda urbana de Catalunya serà un acord de representants de les administracions i del teixit associatiu ciutadà i empresarial, per dissenyar els hàbitats urbans del futur.
Participació presencial i en línia
S'ha obert la inscripció de la ciutadania a les sessions presencials.
Les sessions constaran d'un panel de persones expertes seguit d'un debat entre assistents.
També es podran fer aportacions en línia als divuit objectius del procés, a través d'uns qüestionaris disponibles al portal de l'Agenda urbana de Catalunya.
Hi participaran prop d'un centenar de persones expertes
l'Executiu el fixa en 26.952 M€ i suposa un increment de 2.510 M€ respecte de 2017
El Govern ha acordat fixar en 26.952 M€ el sostre de despesa no financera i no finalista de la Generalitat per al 2020.
El sostre de despesa del 2020 suposa un increment de 2.510 M€ en relació als darrers pressupostos aprovats (2017).
Aquesta quantitat marca el límit d'assignació de recursos pressupostaris per a l'exercici, d'acord amb l'escenari d'ingressos, el compliment de la normativa d'estabilitat pressupostària i els criteris del Sistema Europeu de Comptes.
El Govern ha fet una estimació per determinar l'escenari d'ingressos, donat que el gruix dels recursos pressupostaris de la Generalitat prové de les bestretes del sistema de finançament.
El Ministeri d'Hisenda encara no ha comunicat ni l'import de la bestreta del 2020 ni l'import de la liquidació de l'exercici 2018 (que s'efectua dos anys després, un cop s'obté la recaptació definitiva).
El sostre de despesa aprovat és consistent amb el compliment de la regla de despesa, que limita al 2,9% el creixement de la despesa computable de la Generalitat en 2020.
En el cas de l'objectiu de dèficit, s'ha agafat com a referència l'objectiu vigent del 0%, aprovat el mes de juliol del 2017.
Marca el límit d'assignació de recursos pressupostaris per a l'exercici
Empreses i emprenedors només hauran d'aportar una vegada les seves dades en tots els seus tràmits amb totes les administracions
El Consell Executiu ha aprovat el Projecte de llei de facilitació de l'activitat econòmica, amb l'objectiu de fer més àgil i eficient la relació entre les administracions catalanes i les empreses i emprenedors.
La futura llei beneficiarà 564.000 empreses i 362.000 autònoms, i suposarà un estalvi de més de 38 milions d'euros anuals als agents empresarials.
Es tracta d'una regulació pionera a Europa segons la qual empreses i autònoms només hauran d'aportar una vegada les seves dades en tots els seus tràmits amb totes les administracions.
Una altra de les novetats és la creació d'una autopista administrativa per a projectes empresarials estratègics, especialment els que impliquin inversions productives preferentment en l'àmbit industrial i logístic.
El text, que iniciarà ara la seva tramitació parlamentària, preveu mesures per reduir les càrregues burocràtiques, minimitzant la intervenció administrativa, ofereix serveis proactius a l'empresa i estableix un nou model de relació entre l'empresa i les administracions.
Aquest nou model de relació es fonamenta en la confiança mútua, la relació digital per defecte, l'aportació de dades una única vegada, l'eliminació de les càrregues administratives innecessàries, l'estandardització dels procediments, la celeritat en la tramitació, i la transparència.
Impulsarà projectes empresarials estratègics
El Govern dona compliment a un mandat del Parlament
L'Oficina dels Drets Civils i Polítics de la Generalitat ha publicat una cartografia de la repressió viscuda a Catalunya des que es va iniciar el procés per al referèndum.
Es tracta d'un mapa interactiu, obert i dinàmic que recull imatges i vídeos per ubicar en el temps i en l'espai la repressió, abans, durant i després del primer d'octubre del 2017.
D'aquesta manera, el Govern dona resposta a la Moció 51/XII del Parlament sobre el balanç del primer any de legislatura pel que fa a la repressió, la defensa dels drets fonamentals i l'autodeterminació que l'instava a elaborar aquesta cartografia i "fer-la accessible a tota la ciutadania".
La cartografia és una eina viva que parteix de 490 punts que s'aniran actualitzant en català, castellà i anglès.
Des de l'Oficina de Drets Civils i Polítics s'ha fet una cerca documental i audiovisual per cartografiar la repressió, treballar-ne la visualització, categoritzar-la per dates i presentar-ne el resultat d'una manera accessible, objectiva i visual.
Balanç: 1.083 persones ateses de l'1 al 4 d'octubre del 2017
A la pàgina web també es recull un document de balanç amb dades concretes sobre la repressió.
Així per exemple consta que 1.083 persones van ser ateses de l'1 al 4 d'octubre del 2017, segons dades de la xarxa sanitària.
La distribució va ser d'un 68% homes i un 32% dones d'entre 40 i 65 anys majoritàriament.
El web detalla l'impacte de l'aplicació de l'article 155 de la Constitució.
Per exemple, segons dades recollides per l'ODCP, el 155 va suposar l'exili de 7 persones, 13 empresonades, 12 detingudes, 259 cessades, 24 organismes suprimits o dissolts, 4 intervinguts i 108 iniciatives normatives que van decaure del seu tràmit.
Es tracta d'un mapa interactiu, obert i dinàmic que recull imatges i vídeos per ubicar en el temps i en l'espai
Incorpora les dades de cultius presentats en la Declaració Única Agrària (DUN) 2019
El mapa, creat al 2015, ha incorporat les dades de cultius declarats en la Declaració Única Agrària (DUN) 2019 i actualment hi ha disponibilitat de consulta i descàrrega de 5 campanyes (2015 a 2019).
La DUN és l'eina per a realitzar les declaracions de les explotacions agràries a Catalunya.
També s'utilitza per a sol·licitar ajuts i per a realitzar determinats tràmits amb el Departament de forma integrada.
Per elaborar aquest mapa de cultius s'han fet servir les dades de la DUN i del Sistema d'informació Geogràfica de parcel·les agrícoles (SIGPAC).
Com les dades que es declaren estan georeferenciades, es poden localitzar sobre el terreny i això permet conèixer, entre altres coses, la identificació de cultius de cada parcel·la.
Aquesta informació permet fer la valoració econòmica de l'impacte que tenen sobre el conreu les pedregades, l'afectació de plagues, incendis, etc. i també permet saber l'evolució històrica dels conreus en el territori.
Les dades del mapa són de les més consultades dels 500 fitxers que actualment estan disponibles en el web de dades obertes.
Es pot descarregar en l'apartat de mapa de cultius.
Actualment hi ha disponibilitat de consulta i descàrrega de 5 campanyes (2015 a 2019)
Comença el procés participatiu per recollir opinions i incorporar les veus de la ciutadania
El Pacte Nacional per a la Societat del Coneixement vol impulsar una estratègia per augmentar la competitivitat empresarial, l'ocupació i fer front a nous reptes socials.
El Pacte té com a objectiu que el coneixement generat a Catalunya s'incorpori de manera ràpida i efectiva al sistema productiu.
Per això, obre ara un procés participatiu per incorporar l'opinió ciutadana.
El procés de participació està obert fins al 31 de desembre.
Les persones interessades s'han d'inscriure al portal participa.gencat.cat i fer-hi les aportacions que desitgin.
A més, s'han programat 12 jornades presencials arreu de Catalunya, que tractaran els següents temes:
Hi haurà sessions a les vegueries de Barcelona, Alt Pirineu, Camp de Tarragona, Girona, Central, Lleida, Terres de l'Ebre i Penedès.
Es vol que el coneixement generat a Catalunya s'incorpori de manera ràpida i efectiva al sistema productiu
Procés de participació del Pacte Nacional per a la Societat del Coneixement
El Centre d'Estudis d'Opinió ha fet pública l'enquesta Percepció sobre el debat territorial a Espanya 2019 per conèixer l'opinió del conjunt dels ciutadans de l'Estat.
L'enquesta pregunta sobre la confiança en les institucions, el model territorial, a més de percepcions i estereotips.
Es tracta d'una enquesta realitzada a 3.600 individus de Catalunya i de la resta d'Espanya espanyol entre el 9 de setembre i el 19 d'octubre de 2019.
En les modalitats d'arrossegament, encerclament i palangre de superfície
Des del 16 de juliol fins al 15 de setembre es poden demanar els ajuts per la paralització temporal d'activitats pesqueres, que estan fixades al calendari de parades temporals, en les modalitats d'arrossegament, encerclament i palangre de superfície.
Haver dut a terme una activitat pesquera de, com a mínim, 120 dies naturals al mar, durant els dos anys civils anteriors a la data de presentació de la sol·licitud d'ajut.
Entre altres requisits que es poden consultar a la pàgina del tràmit.
A la pàgina del tràmit es pot consultar més informació dels requisits i del període d'aturada de l'activitat.
El termini per sol·licitar-los és del 16 de juliol al 15 de setembre del 2020
A l'àrea metropolitana de Barcelona, la Noguera i la resta del Segrià
El Govern estendrà a bona part de l'àrea metropolitana de Barcelona, la Noguera i la resta del Segrià les mesures contra la COVID-19 preses a tres barris de l'Hospitalet de Llobregat davant l'augment de contagis dels últims dies.
Recomanació de no sortir de casa si no és per realitzar activitats essencials, com ara rebre assistència sanitària, desplaçar-se a la feina, per comprar productes de primera necessitat, com els d'alimentació.
També per cuidar els horts propis, per anar a entitats financeres i per causes de força major.
Es permetrà l'obertura de bars i restaurants amb l'aforament a l'interior limitat al 50%, sense possibilitat del consum en barra, i que a les terrasses hi haurà d'haver dos metres entre taules i grups de taules.
Pel que fa als comerços no essencials, es recomana demanar-hi cita prèvia.
Tots els establiments hauran d'incrementar les mesures de precaució i higiene a l'interior dels locals.
Tancament de locals d'oci, discoteques, sales de festes i gimnasos.
Se suspenen les activitats culturals, els espectacles públics, les activitats recreatives, esportives i d'oci nocturn.
Les biblioteques i els museus romandran oberts i que es mantindran els casals i les colònies d'estiu.
Aquestes mesures queden recollides en dues resolucions que es publicaran al DOGC i entraran en vigor un cop les validi l'autoritat judicial.
Inicialment tindran una durada de quinze dies, un termini que es pot modificar en funció del que dictin les autoritats sanitàries.
Afecta als següents municipis: Barcelona, Viladecans, el Prat de Llobregat, Sant Joan Despí, Sant Boi de Llobregat, Cornellà, Sant Just Desvern, Esplugues de Llobregat, l'Hospitalet de Llobregat, Montcada i Reixac, Santa Coloma de Gramenet, Sant Adrià de Besòs i Badalona.
Afecta als municipis de la comarca de la Noguera i a determinats municipis de la comarca del Segrià.